CELEX: 52003PC0519
Language: fi
Date: 2003-08-27
Title: Ehdotus: neuvoston asetus asetuksen (EY) N:o 850/98 muuttamisesta syvänmeren koralliriuttojen troolaamisen vaikutuksilta suojelemisen osalta Skotlannin luoteispuolella

Avis juridique important

|

52003PC0519

Ehdotus: neuvoston asetus asetuksen (EY) N:o 850/98 muuttamisesta syvänmeren koralliriuttojen troolaamisen vaikutuksilta suojelemisen osalta Skotlannin luoteispuolella  /* KOM/2003/0519 lopull. - CNS 2003/0201 */  

Ehdotus: NEUVOSTON ASETUS asetuksen (EY) N:o 850/98 muuttamisesta syvänmeren koralliriuttojen troolaamisen vaikutuksilta suojelemisen osalta Skotlannin luoteispuolella(komission esittämä)PERUSTELUTYmpäristönsuojelua koskevien vaatimusten sisällyttäminen yhteiseen kalastuspolitiikkaan vaatii hyväksymään toimenpiteitä, joilla saatetaan kalastustoiminnan vaikutukset meren ekosysteemeihin mahdollisimman vähäisiksi. Tästä on nimenomainen maininta elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20 päivänä joulukuuta 2002 annetussa neuvoston asetuksen (EY) N:o 2371/2002 2 artiklassa.Tuoreet tutkimusraportit ovat osoittaneet, että eräät syvänmeren luontotyypit tarvitsevat suojelua kalastuksessa käytettävien pyydysten aiheuttamaa mekaanista eroosiota vastaan. Näihin kuuluvat muun muassa syvänmeren korallien (Lophelia pertusa) kasaumien muodostamat luontotyypit, kuten ne Darwin Mounds -nimellä tunnetut, jotka löydettiin hiljattain Skotlannin luoteispuolelta.Näihin syvänmeren luontotyyppeihin kiinnitetään yhä enemmän huomiota kansainvälisillä foorumeilla. Syvänmeren koralliriutat on esimerkiksi äskettäin sisällytetty Koillis-Atlantin merellisen ympäristön suojelusta tehdyn yleissopimuksen (OSPAR-yleissopimus) uhanalaisten luontotyyppien luetteloon. Syvänmeren luontotyyppejä käsitellään myös Yhdistyneiden Kansakuntien epävirallisessa kuulemisprosessissa, joka koskee kansainvälistä merioikeutta ja valtamerten erityissuojelua vaativia uhanalaisia luontotyyppejä. Monet rannikkovaltiot eri puolilla maailmaa ovat jo toteuttaneet vaadittavia suojelutoimenpiteitä, ei kuitenkaan Euroopan yhteisö huolimatta julkisen mielipiteen ja eräiden kansalaisjärjestöjen siihen kohdistamasta voimakkaasta painostuksesta.Syvänmeren koralliriutat, kuten äskettäin Darwin Moundsista löydetyt, sisältyvät luontotyyppien sekä luonnonvaraisen eläimistön ja kasviston suojelusta annetun neuvoston direktiivin 92/43/ETY  [1] liitteeseen I yhteisön tärkeinä pitäminä luontotyyppeinä, joiden suojelemiseksi on osoitettava erityisten suojelutoimien alueita niiden Natura 2000 -verkostoon sisällyttämistä silmällä pitäen. Yhdistynyt kuningaskunta on virallisesti ilmaissut aikeensa nimetä Darwin Mounds erityisten suojelutoimien alueeksi täyttääkseen direktiivin mukaiset velvoitteensa. Todettakoon, että tämän ehdotuksen hyväksyminen ei rajoita Yhdistyneen kuningaskunnan tarvetta jatkaa menettelyä, jolla Darwin Mounds liitetään Natura 2000 -alueiden luetteloon.[1]  EYVL L 206, 22.7.1992, s. 7.Edellä olevista seikoista johtuen ja ottaen huomioon pohjatroolien eroosion kautta näiden luontotyyppien säilymiselle aiheuttamien vaurioiden suuruus on aiheellista säätää näiden pyydysten käyttökielto Darwin Moundsin alueelle muuttamalla teknisistä toimenpiteistä annettua voimassa olevaa asetusta (asetus (EY) N:o 850/98).Ottaen huomioon että vauriot voivat olla peruuttamattomia tai erittäin vaikeita korjata, komissio on käynnistänyt menettelyn antaakseen asetuksen, jossa samanlainen kielto säädetään asetuksen (EY) N:o 2371/2002 7 artiklassa säädettynä kiireellisenä toimenpiteenä.Toimenpiteen ympäristöhyödyt ovat merkittävät, eikä kalastusalakaan joudu siitä mainittavasti kärsimään, koska kalastusta pohjatroolein voidaan jatkaa kalastusalueen suhteellisen pienen, Darwin Moundsia koskevan osan ulkopuolella, ja suojelualueella voidaan kalastaa käyttäen sellaisia vedettäviä pyydyksiä, jotka eivät ole kosketuksissa pohjan kanssa, kuten pelagisia trooleja, tai pitkiäsiimoja, kierrenuottia ja muita kiinteitä pyydyksiä.2003/0201 (CNS)Ehdotus: NEUVOSTON ASETUS asetuksen (EY) N:o 850/98 muuttamisesta syvänmeren koralliriuttojen troolaamisen vaikutuksilta suojelemisen osalta Skotlannin luoteispuolellaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 37 artiklan,ottaa huomioon komission ehdotuksen  [2],[2]  EYV , , s. .ottaa huomioon Euroopan parlamentin lausunnon  [3],[3]  EYV , , s. .sekä katsoo seuraavaa:(1) Elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20 päivänä joulukuuta 2002 annetun neuvoston asetuksen (EY) N:o 2371/2002  [4] 2 artiklassa säädetään, että yhteisessä kalastuspolitiikassa noudatetaan ennalta varautumisen periaatetta toteuttamalla toimenpiteitä, joilla saatetaan kalastustoimien vaikutukset meriekosysteemeihin mahdollisimman vähäisiksi.[4]  EYVL L 358, 31.12.2002, s. 59.(2) Kalavarojen säilyttämisestä nuorten meren eliöiden suojelemiseksi toteutettavien teknisten toimenpiteiden avulla 30 päivänä maaliskuuta 1998 annetussa neuvoston asetuksessa (EY) N:o 850/98  [5] säädetään vedettävien pohjatroolien käytön rajoituksista.[5]  EYVL L 125, 27.4.1998, s. 1. Asetus sellaisena kuin se on viimeksi muutettuna asetuksella (EY) N:o 973/2001 (EYVL L 137, 19.5.2001, s. 1).(3) Tuoreiden tutkimusraporttien ja erityisesti kansainvälisen merentutkimusneuvoston raporttien mukaan syvänmeren korallien (Lophelia pertusa) kasaumia on löydetty ja kartoitettu yksityiskohtaisesti Skotlannin luoteispuolella sijaitsevalla Yhdistyneen kuningaskunnan lainkäyttövaltaan kuuluvalla alueella. Nämä Darwin Mounds -nimellä tunnetut kasaumat ovat osoittautuneet hyvin säilyneiksi, mutta niissä on havaittavissa pohjatroolikalastuksen aiheuttamia vaurioita.(4) Tieteelliset tutkimukset ovat osoittaneet, että tällaiset kasaumat muodostavat luontotyyppejä, jotka toimivat tärkeiden ja erittäin monimuotoisten biologisten yhteisöjen kasvupaikkana. Monet tahot katsovat näiden luontotyyppien vaativan ensisijaista suojelua. Syvänmeren koralliriutat on äskettäin sisällytetty Koillis-Atlantin merellisen ympäristön suojelusta tehdyn yleissopimuksen (OSPAR-yleissopimus) uhanalaisten luontotyyppien luetteloon.(5) Koralliriutat sisältyvät luontotyyppien sekä luonnonvaraisen eläimistön ja kasviston suojelusta 21 päivänä toukokuuta 1992 annettuun neuvoston direktiiviin 92/43/ETY  [6] yhteisön tärkeinä pitäminä luontotyyppeinä, joiden suojelemiseksi on osoitettava erityisten suojelutoimien alueita. Yhdistynyt kuningaskunta on virallisesti ilmaissut aikeensa nimetä Darwin Mounds erityisten suojelutoimien alueeksi suojellakseen tätä luontotyyppiä ja täyttääkseen direktiivin mukaiset velvoitteensa.[6]  EYVL L 206, 22.7.1992, s. 7. Direktiivi sellaisena kuin se on viimeksi muutettuna direktiivillä 97/62/EY (EYVL L 305, 8.11.1997, s. 42).(6) Tieteellisten tutkimusten mukaan toipuminen pohjaa pitkin vedettyjen troolien aiheuttamista vaurioista on joko mahdotonta tai erittäin vaikeata ja hidasta. Sen vuoksi on aiheellista kieltää pohjatroolien ja niiden kaltaisten pyydysten käyttö Darwin Moundsia ympäröivällä alueella.(7) Asetus (EY) N:o 850/98 olisi sen vuoksi muutettava,ON ANTANUT TÄMÄN ASETUKSEN:1 artiklaLisätään asetuksen (EY) N:o 850/98 30 artiklaan 4 kohta seuraavasti:"4. On kiellettyä käyttää aluksella pohjatroolia tai sen kaltaisia vedettäviä verkkoja, joilla kalastetaan merenpohjaa pitkin, seuraavat koordinaatit yhdistävän linjan rajoittamalla alueella:59°54' pohjoista leveyttä 7°39' läntistä pituutta59°54' pohjoista leveyttä 6°47' läntistä pituutta59°37' pohjoista leveyttä 6°47' läntistä pituutta59°37' pohjoista leveyttä 7°39' läntistä pituutta."2 artiklaTämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty BrysselissäNeuvoston puolestaPuheenjohtaja